
ДО

ОБЩИНСКИ СЪВЕТ 

БУРГАС

Д О К Л А Д Н А   З А П И С К А

от ДИМИТЪР НИКОЛОВ НИКОЛОВ
КМЕТ на ОБЩИНА БУРГАС

ОТНОСНО: Прекратяване на съсобственост между Община Бургас и физическо лице, чрез продажба на 63/1235 кв.м идеални части от УПИ ХІV-356 в кв.61, целият с площ 1235 кв.м, по плана на кв. Банево, гр. Бургас - частна общинска собственост.
УВАЖАЕМИ ОБЩИНСКИ СЪВЕТНИЦИ, 
В Община Бургас e постъпило заявление с вх.№94-01-18319/04.06.2024г. от Г. С. Г., с искане за прекратяване на съсобственост в урегулиран поземлен имот (УПИ) ХІV-356 в кв. 61 по плана на кв. Банево, гр. Бургас, чрез изкупуване на общинските идеални части от цитирания имот. 

Община Бургас е собственик на 63/1235 кв.м ид. ч. от УПИ ХІV-356 в кв.61, целият с площ 1235 кв.м, по плана на кв. Банево, гр. Бургас, отреден „за жилищно строителство“, при граници: север - УПИ ХV-354; изток - УПИ ХІІІ-357; юг - улица; запад, югозапад - улица, отразен в КК на гр. Бургас, като ПИ с идентификатор 07079.705.356 и площ 1235 кв.м, за които има съставен Акт №10533/12.11.2024г. за частна общинска собственост.

Г. С. Г. се легитимира за собственик на 1105/1215 кв.м ид ч. от цитирания имот съгласно нот. акт № 65, том V, дело №2640/29.05.1991г., нот. акт № 32, том XLI, дело 12032/10.11.1997г. на Нотариус при БРС и удостоверение за наследници изх. № 94-01-30152/23.08.2021г. на С. Г. Т.в, издадено от Община Бургас.

За посочения имот е издадена скица № 15-543922-29.05.2024г. от СГКК-гр. Бургас, след проведена процедура по изменение на КК с цел привеждане на ПИ в съответствие с действащия ПУП-ПРЗ и комбинирана скица рег. №О-230/03.10.2024г., издадена от Община Бургас.

Видно от представения констативен нотариален акт № 65/1991г., съставен по действащия ПУП-ПРЗ на кв. Банево от 1990г., след извършване на обстоятелствена проверка, за собствеността върху 1105 кв.м идеални части от УПИ ХІV-356 в кв.61, целият с площ 1215 кв.м (площ в нот. акт), нотариусът е посочил неуредени регулационни сметки за 110/1215 кв.м идеални части, от които само 63 кв.м ид. части са общинска собственост, съгласно комбинирана скица и удостоверение рег. № 94-01-18319/2/25.10.2024г. на дирекция УТ при Община Бургас, представляващи придаваема част от уличната регулация. 

Констатираните различия в площта на целия имот посочена в размер на 1215 кв.м в нотариалния акт и действителна площ от 1235 кв.м се дължат на различните начини на изчисление във времето и точността на плановете. Останалите 47 кв.м ид.части от УПИ до пълната площ на имота не са общинска собственост.

Частта на Общината в имота е минимална и не е възможно обособяване на самостоятелен УПИ, при спазване на изискванията на чл.19 от Закона за устройство на територията (ЗУТ). 
Съсобственият имот не носи никакви приходи на Общината и в същото време тя е данъчно задължена. Целесъобразно е прекратяване на съсобствеността в имота чрез продажба на дела на Община Бургас по пазарни цени.
В изпълнение разпоредбите на чл. 41, ал. 2, във връзка с чл. 22, ал. 3 от ЗОС, е възложено изготвяне на пазарна оценка на 63/1235 кв.м ид. ч. от УПИ ХІV-356 в кв.61 по плана на кв. Банево, гр. Бургас, на оценител, вписан в регистъра на независимите оценители, определена в размер на 5810лв. (пет хиляди осемстотин и десет лева), без ДДС.
Данъчната оценка на имота, предмет на продажба е 1474,20 лв. (хиляда четиристотин седемдесет и четири лева и двадесет стотинки).

Имотът не е включен в Програмата за управление и разпореждане с общинската собственост на Община Бургас за 2024г., приета с Решение по т. 2 от проведеното на 14.02.2024г. заседание на Общински съвет – Бургас (Протокол №7) по реда на чл. 8, ал. 9 от ЗОС, поради което Раздел ІІ, т. 3 „Прекратяване на съсобственост по чл. 36, ал. 1, т. 2 от ЗОС, чрез продажба на общински идеални части“ трябва да бъде допълнен с цитирания по-горе имот.
Предвид изложеното и на основание правомощията ми по чл. 73, ал. 1 от Правилника за организацията и дейността на Общинския съвет и взаимодействието му с Общинската администрация на община Бургас, приет от Общински съвет – Бургас и като взех предвид решение от 04.12.2024г. на Комисия, назначена с моя Заповед № 3903/22.11.2024г., което възприемам изцяло, предлагам Общински съвет - Бургас, на основание чл. 21, ал. 1, т. 8 от Закона за местното самоуправление и местната администрация, чл. 36 от Закона за собствеността, чл. 36, ал. 1, т. 2 от Закона за общинската собственост (ЗОС), чл. 41, ал.1, т. 2 и чл. 42 от Наредбата за реда за придобиване, управление и разпореждане с общински имоти и вещи, приета от Общински съвет–Бургас, да вземе следните
Р Е Ш Е Н И Я:

І. Да се допълни Програмата за управление и разпореждане с общинската собственост на Община Бургас за 2024г., приета с Решение по т.2 от дневния ред на проведеното на 14.02.2024г. заседание на Общински съвет – Бургас (Протокол №7), в Раздел ІІ, т. 3 „Прекратяване на съсобственост по чл. 36, ал. 1, т. 2 от ЗОС, чрез продажба на общински идеални части“ с недвижим имот, актуван с Акт №10533/12.11.2024г. за частна общинска собственост, представляващ 63/1235 кв.м ид. ч. от УПИ ХІV-356 в кв.61, целият с площ 1235 кв.м, по плана на кв. Банево, гр. Бургас, отреден „за жилищно строителство“, отразен като ПИ с идентификатор 07079.705.356 и площ 1235 кв.м в КККР на гр. Бургас.

ІІ. Да се прекрати съсобствеността между ОБЩИНА БУРГАС и Г. С. Г. с ЕГН *** и постоянен адрес: гр. Бургас, , чрез продажба на недвижим имот, актуван с Акт №10533/12.11.2024г. за частна общинска собственост, представляващ 63/1235 (шестдесет и три  от хиляда двеста тридесет и пет) кв.м ид. части от урегулиран поземлен имот (УПИ) ХІV-356 (четиринадесет римско за имот с планоснимачен номер триста петдесет и шест) в кв. 61 (шестдесет и едно) по плана на кв. Банево, гр. Бургас, целият с площ 1235 ( хиляда двеста тридесет и пет) кв.м, отреден "за жилищно строителство", при граници на целия имот: север - УПИ ХV-354; изток - УПИ ХІІІ-357; юг - улица; запад, югозапад - улица, отразен като поземлен имот (ПИ) с идентификатор 07079.705.356 (нула седем нула седем девет точка седем нула пет точка три пет шест), целият с площ 1235 ( хиляда двеста тридесет и пет) кв.м в Кадастралната карта и кадастралните регистри на гр. Бургас, при съседи: 07079.705.357, 07079.705.3069, 07079.705.354, за сумата от 5 810лв. (пет хиляди осемстотин и десет лева), без ДДС.

Приложение: Заявление с вх.№94-01-18319/04.06.2024г. в Община Бургас; Акт №10533/12.11.2024г. за частна общинска собственост; скица на ПИ, издадена от СГКК-Бургас; комбинирана – скица на Община Бургас; удостоверение рег. № 94-01-18319/2/25.10.2024г. на дирекция УТ при Община Бургас; нот. акт № 65, том V, дело №2640/29.05.1991г., нот. акт № 32, том XLI, дело 12032/10.11.1997г. на Нотариус при БРС и удостоверение за наследници изх. № 94-01-30152/23.08.2021г.; Протокол от 04.12.2024г. на комисия, назначена от Кмета на Община Бургас; Удостоверение за данъчна оценка, издадено от дирекция МПДТР при Община Бургас; Експертна оценка от лицензиран оценител.

ДИМИТЪР НИКОЛОВ 
Кмет на Община Бургас

Съгласували:

ЗЛАТИНА ГЕОРГИЕВА, Директор на дирекция ПНО

ЖИВКО ДИМИТРОВ, Директор на дирекция УОС

КАТЕРИНА СИДЕРОВА – ГРУДОВА, Гл. юрисконсулт в дирекция УОС
Изготвил: 
инж. Райна Димова, Ст. експерт в дирекция УОС









